Gjaldfrjáls leikskóli fyrir elsta árganginn Nýkjörin bæjarstjórn í Grundarfirði kom saman til fyrsta fundar þriðjudaginn 13. júní . Fulltrúar tveggja lista skipa bæjarstjórn D listi sjálfstæðismanna og L listi Samstöðu sem var sameiginlegt framboð annara flokka og óháðra . Meirihlutann skipa 4 fulltrúar D - lista en 3 sitja í bæjarstjórn fyrir L – lista . Aðeins munaði þremur atkvæðum á listunum í sveitarstjórnarkosningunum . Sigríður Finsen var kjörinn forseti bæjarstjórnar en Þórey Jónsdóttir til vara . Á þessum fyrsta fundi bæjarstjórnar var það markverðast að samþykkt var með atkvæðum allra bæjarfulltrúa að gera leikskólann í Grundarfirði gjaldfrjálsan fyrir elsta árganginn í allt að fjóra tíma á dag frá og með 1. ágúst n.k . Fram kom hjá fulltrúa minnihlutans , Unu Ýr Jörundardóttur að vænta mætti síðar tillögu frá minnihlutanum um að leikskólinn yrði gjaldfrjáls að fullu fyrir elsta árganginn . Auglýst hefur verið eftir nýjum bæjarstjóra en Björg Ágústsdóttir sem verið hefur bæjarstjóri sl. 11 ár ákvað fyrir síðustu kosningar að óska ekki eftir endurráðningu . Björg mun þó starfa áfram sem bæjarstjóri fram til 15. júlí . Á myndinni er ný bæjarstjórn Grundarfjaðarbæjar ásamt bæjarstjóra og skrifstofustjóra .